Diari Oficial de la Generalitat Valenciana


Sumari del DOGV 9832, del 19-04-2024 (2024/3326)

Extracte de la Resolució de 10 d'abril de 2024, de la rectora, per la qual es convoquen les ajudes per al desé Programa de residències de creació i investigació artística del Museu de la Universitat d'Alacant 2024.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3326


Data del document
:   10-04-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 10 d'abril de 2024, de la rectora, per la qual es convoquen les ajudes per al desé Programa de residències de creació i investigació artística del Museu de la Universitat d'Alacant 2024. [2024/3326]  
  
  
BDNS (identif.): 755053.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/755053)  
  
Primer. Beneficiaris  
Podran obtenir la condició de beneficiari i sol·licitar aquesta ajuda les persones artistes, o col·lectius, de qualsevol edat i nacionalitat.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de cinc ajudes de producció. Cada ajuda té com a objecte la realització d'un projecte d'arts visuals en les instal·lacions del Museu de la Universitat d'Alacant.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 16 d'abril de 2024, en la següent URL:  
https://www.boua.ua.es/Acuerdos/DescargarAcuerdo/50719  
  
Quarta. Quantia  
La dotació de les ajudes és d'un màxim de 4.500 €.  
Es concediran un nombre màxim de cinc ajudes de producció.  
Tres ajudes estan dotades de 500 € bruts per a la producció dels projectes; i dos, a més dels 500 € bruts, inclouen una dotació addicional de 1.000 € bruts en concepte de despeses de desplaçament, allotjament i dietes.  
  
Cinqué. Termini de presentació de sol·licituds  
El termini per a sol·licitar la beca s'obrirà a partir de l'endemà de publicar-se en el DOGV i finalitza a les 23.59 h, del 7 de juliol de 2024.  
  
Aquesta convocatòria es publicarà en el BOUA amb caràcter informatiu.  
  
Sisé. Altres dades  
Criteris d'adjudicació  
Les cinc ajudes de producció de 500 € bruts cadascuna es concediran als projectes que obtinguen major puntuació segons els criteris d'adjudicació. Si el projecte és col·lectiu, l'ajuda es repartirà a parts iguals entre les persones que complisquen els requisits.  
  
Les dues dotacions addicionals de 1.000 € cadascuna es concediran als dos projectes que les hagen sol·licitades per residir l'artista a més de 80 quilòmetres d'Alacant, i obtinguen major puntuació. Donat cas que el projecte siga col·lectiu, la dotació addicional es repartirà a parts iguals entre les persones que complisquen els requisits.  
L'assignació de beca es farà seguint els criteris següents:  
  
Criteris adjudicació Fórmula de càlcul Ponderació  
1. Qualitat artística 25 % 25 punts  
2. Innovació 25 % 25 punts  
3. Originalitat 25 % 25 punts  
4. Adequació espai temporal 25 % 25 punts  
  
  
Si no hi ha prou sol·licituds que tinguen més de 50 punts dels criteris d'adjudicació, es podrà declarar deserta la convocatòria, o adjudicar un nombre inferior d'ajudes.  
  
Alacant, 10 d'abril de 2024.- La vicerectora de Cultura, Esport i Extensió Universitària (p. d. Resolució de 22.12.2020): Catalina Iliescu.